
Peterburi mnt 1 katastriüksuse sihtotstarbe muutmine
1. Asjaolud ja menetluse käik
Tartu Maakohtu kinnistusosakonna kinnistusregistri registriosa nr 109 all on esimesse jakku tehtud sissekanne aadressiga Peterburi mnt 1, katastritunnusega 51101:001:0010, sihtotstarve üldkasutatav maa 100%, kinnistu pindala 9614 m2.

Kinnistusraamatu andmetel on Peterburi mnt 1 omanik Riigi Kinnisvara aktsiaselts (registrikood 10788733) ning kinnistul paikneb Riiklikus ehitisregistris registreeritud piiri ja tollikontrollpunkt (ehitisregistri kood 120194658), mille peamine kasutamise otstarve on sisekaitse- või kaitseväehoone. 
Võttes aluseks 01.11.2008 jõustunud Vabariigi Valitsuse 23.10.2008 määruse nr 155  "Katastriüksuse sihtotstarvete liigid ja nende määramise kord" § 6 punkti 13 alapunkti 2 on üldkasutatav maa  – avalikult kasutatav, iseseisvat katastriüksust moodustav, üldjuhul hooneteta maa, millel võivad paikneda üksnes abihooned, sh: – haljasala ja pargi maa; – supelranna maa; – rahvapeo- ja kokkutulekuväljaku maa; – lautri maa; – laste mänguväljaku maa; – spordiplatsi ja terviseraja maa; – kalmistu maa.
Kuid tulenevalt "Katastriüksuse sihtotstarvete liigid ja nende määramise kord" § 6 punktist 7 on riigikaitse, piirivalve ja päästeteenistuse otstarbel kasutatav maa, sh: – piiriületus- ja tollipunkti-, riigikaitse-, kinnipidamiskoha-, päästeteenistuse- ning korrakaitse-ehitiste maa; – sisekaitse- või kaitseväerajatiste maa; –harjutusväljaku maa - riigikaitsemaa (009; R).

25.08.2015 saadeti Riigi Kinnisvara aktsiaseltsile e-kirjaga tutvumise ja arvamuste või vastuväidete esitamise eesmärgil korralduse eelnõu. 02.09.2015 on saadud e-kirja näol vastus, milles nõustutakse eelnõuga.
Seega, tollal määratud maa sihtotstarve ei vasta praegusele maakasutamise viisile ning vajab muutmist riigikaitsemaaks.
2. Õiguslikud alused
2.1 Vabariigi Valitsuse 23. oktoobri 2008 määruse nr 155 „Katastriüksuse sihtotstarvete liigid ja nende määramise kord” § 2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel. Kui sihtotstarbe määramise vajadus tuleneb õigusaktidest, määrab kohalik omavalitsus sihtotstarbe omal algatusel;
2.2 Narva Linna ehitusmääruse §3 lõike 3 alusel annab Linnavalitsus linnavalitsuse poolt määratud Narva linna Ametiasutuse ettepanekul seaduses sätestatud juhtudel loa detailplaneeringut koostamata hoone ehitusprojekti koostamiseks, krundi sihtotstarbe muutmiseks, mitmete hoonetega hoonestatud krundi jaotamiseks nende hoonete omanike vahel mitmeks krundiks.

3. Otsus
Muuta Peterburi mnt 1 katastriüksusele (katastritunnus 51101:001:0010) määratud üldkasutatav maa (017; Üm) sihtotstarve riigikaitsemaaks (009; R).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja Riigi Kinnisvara Aktsiaseltsile.
4.2 Korraldus jõustub teatavakstegemisest.
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

